ස්වයංක්‍රීය ටේලර් යන්ත්‍රවල(ATM) ආරක්ෂාව සම්බන්ධයෙන් පැතිර යන ප්‍රචාර සම්පූර්ණයෙන්ම අසත්‍ය බව ශ්‍රී ලංකා මහ බැංකුවේ අධීක්ෂණය යටතේ ක්‍රියාත්මක  Lanka Clear ආයතනය නිවේදනයක් නිකුත් කරමින් කියා සිටිනවා.එහි වැඩිදුරටත් දැක්වෙන්නේ ඇතැම් බැංකු වල ස්වයංක්‍රීය ටේලර් යන්ත්‍රවල (ATM) ආරක්ෂාව සම්බන්ධයෙන් අසත්‍ය ප්‍රචාර සමාජ මාධ්‍ය ඔස්සේ හුවමාරු වෙමින් ඇති බවයි .මෙරට ස්වයංක්‍රීය ටේලර් යන්ත්‍ර (ATM) පද්ධතිය ඉතා ඉහළ ආරක්ෂක තත්ත්වයන්ගෙන් සමන්විත බව, මෙරට ජාතික ගෙවීම් පද්ධතිය මෙහෙයවන Lanka Clear ආයතනය පවසනවා.ඔවුන් සඳහන් කරන්නේ රට ක්‍රියාත්මක සෑම ස්වයංක්‍රීය ටේලර් යන්ත්‍රයක්ම (ATM)  ආරක්ෂාකාරී බවින් යුක්ත බව සහ එය භාවිතා කිරීමේ කිසිදු ගැටලුවක් නොමැති බව සියලුම බැංකු හා මූල්‍ය ආයතන  තම ආයතනයට දැනුම් දී ඇති බවයි.